
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Turtuga famá di Malekon 


Unda tin 
matrimonio sin 
amor, lo tin amor 
sin matrimonio 


“Nan a duna 
mi probleman- 
an mucha mas 
grandi” 

Boneiru ta un isla úniko i bunita. Lástima ku hopi hende no ta realisá i apresiá esaki. Na unda otro na 
mundu bo ta kana na kosta, den stat, i topa ku turtuga ta landa den laman. Un persona ku ta mira e turtuga 
aki regularmente a saka su foto i mand’é pa BONERIANO. 


Partisipashon di 
Parokia di 
La Bírgen di Coromoto 
Djasabra 23 mart 
misa na ingles pa 6'or at- 
ardi, 7.30 anochi misa 


Djadumingu 24 mart 
djadumingu di rama 
misa 7'or s - 10'or mainta 
Atardi 6'or 


DENGUE STABIL NA BONEIRU 

Salmo 23: Señor ta mi wardador, mi no tin falta di nada. 


A bai sosegá den brasa di Señor 
Julia Maria (Marjorie) Nieuwkerk 
*07-01-1961 + 18-03-2024 


Na nòmber di su mama: 
Engracia Cicilia + 
Na nòmber di su tata: 
Refulgio Nieuwkerk + 
Na nòmber di su yunan: 
Jonathan Leonora+ 
Jhahira Nieuwkerk 
Su nietunan: 
Jhaliyah Nieuwkerk 
Jaydion van der Veer 
Jaysiah van der Veer 
Su rumannan: 
Gilbert (Gibi) Nieuwkerk i fam, Elizabeth (Betty) 
Nieuwkerk i fam, Melka Nieuwkerk i fam, Sandra 
Nieuwkerk i fam, Lucille Nieuwkerk i fam, Sislyn 
Nieuwkerk i fam, Ronnie Nieuwkerk i fam, Maria 
Nieuwkerk i fam, Chesmin vanBroekhoven– 
Nieuwkerk i fam, Junior Nieuwkerk i fam, 
Humphry Braafhart i rumannan, Edselin i Dudly. 
Tantanan i tio: 
Leonilda Vlijt-Cicilia i fam, Deciderio Cicilia i fam, 
Francelina Cicilia i fam. Tur subrina- i subrinonan, 
prima- i primunan. 
Demas famia: 
Winklaar, Cicilia, Clarenda, Vlijt, Trinidad, 
Nieuwkerk na Korsou, tur desendientenan di 
Johannes i Valentina Cicilia-Beaumont. Tur su 
konosínan. 
Un danki na e zùsternan di attenza. 
Si den nos tristesa nos por a lubidá un famia, nos 
diskulpá. 
Entiero ta tuma lugá djamars 26 di mart di 
12:00 pa 14:00 atardi na Zuiderbegraafplaats 
te Slinge 50, 3084EB Rotterdam, kaminda nos 
ta hiba Marjorie na su último lugá di sosiegu. 
Correspondentieadres: 
Verschoorstraat 71c, 3081 JW Rotterdam. 
Despues di entiero no por risibí bishita di 
kondolensia na kas. 


KRALENDIJK -- E 
skolnan di Fundashon di 
Edukashon 
Públiko 
di 
Bonaire, SOOB, Kolegio 
Strea Briante i Kolegio 
Rayo di Solo, a haña e 
kualifikashon 
básiko 
di 
kalidat di e enkuestanan 
di kalidat di Inspekshon di 
Edukashon. 
Esaki ta nifiká ku tur 
dos institushon ta kumpli 
ku e rekisitonan esensial 
pa brinda un edukashon di 
kalidat, segun resultadonan 
di revishonnan resien. 


Segun Inspekshon di Edukashon 
Skolnan públiko ta kumpli ku kalidat básiko 


Kolegio Strea Briante a 
mantené su status, miéntras 
Kolegio Rayo a rekuperá 
solamente e kalidat básiko, 
loke ta indiká un búskeda 
kontinuo pa mehorashon 
edukativo. Ta elogiá tantu 
e timnan di skol komo 
e direkshonnan, pa nan 
partisipashon i pa krea un 
ambiente di siña sigur i 
stimulante. 
E skolnan ta distinguí 
pa nan enfoke pa satisfasé 
e diferente nesesidatnan 
di 
nan 
studiantenan. 


Kolegio Strea Briante ta 
ofresé edukashon primario 
spesial na muchanan ku 
nesesidatnan 
di 
kuido 
adishonal, 
miéntras 
Kolegio Rayo di ta habrí 
solamente na tur studiante, 
inkluyendo esnan ku no 
ta papia Papiamentu òf 
Hulandes ora di drenta. 
Ta gradisí spesialmente 
e kompromiso di e tim di 
enseñansa pa brinda un 
edukashon a medida, asta 
pa studiantenan ku retraso 
lingwístiko. 


KRALENDIJK 
-- 
Riba djaweps 21 di mart, 
alrededor di 4.45 or di atardi, 
‘meldkamer’ sentral a risibí 
notifikashon 
tokante 
un 
kachó ku a ataká un señora 
riba 
Kaya 
Monseigneur 
Nieuwindt. Na yegada di 
e patruya e persona ku a 
mèldu a deklará ku e tabata 
kana riba karetera públiko 
i na un dado momentu 
un kachó a bini den su 
direkshon. 
Danki na shofùr di un 
pikòp ku tabata pasando na 
e momento ei, ku a bai ku 
e vehíkulo den direkshon 
di e kachó, pa evitá ku e 
kachó ta atak’é. E kachó ta 
pertenesé na un apartamentu 
riba e kaya menshoná. E 
agentenan 
seguidamente 
a bai e adrès en buska di e 
kachó i e doño. Na e adrès, 


Kachó peligroso a ataká muhé 


e agentenan a topa ku un 
kachó blanku ku máron ku 
tabata kana pafó di kurá. 
E kachó tabata amabel 
ku e agentenan. Na dado 
momento e kachó a kana bai 
paden i e agentenan a será e 
porta di kurá. A papia ku e 
doño di e kachónan riba e 
situashon aki i a dun’é un 
atvertensia por eskrito. 


KPCN ke hala atenshon 
di doñonan di kachó pa 
tene kachónan den kurá 
dor di sòru pa un kurá bon 
será for di kua e kachónan 
no por sali i/òf pa mara e 
kachó pa prevení tipo di 
situashonnan asin’aki. Abo 
komo doño ta responsabel 
pa e komportashon i treinen 
di bo kachó. 


KRALENDIJK 
-- 
Djárason 
20 
di 
mart, 
alrededor di 10 or di 
anochi, a detené un hòmber 
di inisial E.P.R.A. di 42 
aña di edat pa menasa. 
Esaki 
en 
konekshon 
ku un notifikashon ku 
‘meldkamer’ 
sentral 
a 
risibí tokante un pleitu 
entre 
bisiña 
na 
Subi 
Blanku. Segun e persona 


Hòmber detené pa menasa 


ku a mèldu, e sospechoso 
tabata kana ku un machete 
den su man. 
Na yegada di e patruya 
por a konstatá klaramente 
ku e sospechoso tabata bou 
di influensia di alkohòl. 
Durante un diskushon, e 
sospechoso a menasá su 
bisiñanan ku un machete. 
Ta investigando e kaso. 

DENGUE STABIL NA 
BONEIRU 


K R A L E N D I J K - 
Miéntras mundialmente 
por 
nota 
oumento 
supstansial di kasonan 
di Dengue, na Boneiru e 
situashon ta stabil. Esaki 
diputado Nina den Heyer 
a bisa durante e seshon 
informativo 
semanal. 
Na yanüari di e aña 
aki, a detektá e promé 
a kasonan konfirmá di 
dengue na Boneiru i e 
kantidat a sigui krese. 
Apesar ku no tabatin un 
brote, komunidat tabata 
den estado di alerta. 


Segun den Heyer den 
e último 8 simannan e 
kantidat di kasonan nobo 
a stabilisá. “Riba nos 
isla niun hende a fayesé 
a kousa di Dengue. I te 
ainda 2 hende a resultá 
hospitalisá pa motibu di 
Dengue”, e diputado ta 
splika. 


Prosedura 
Na momentu e promé 
kasonan di Dengue a bira 
konosí 
Departamento 
di Salubridat Públiko a 
implementá un prosedura 


i a hasi palabrashonnan 
entre e kadena di kuido. 
Na momentu un pashènt 
bai serka su dòkter di 
kas ku síntomanan di 
Dengue, e mester bai 
laboratorio pa hasi tèst. 
E dòkter di kas mester 
notifiká Departamento di 
Salubridat Públiko di e 
kaso. Kolaboradónan di 
e departamento ta tuma 
kontakto ku e pashènt 
pa wak si por yega na e 
fuente di kontagio. 
Kolaboradónan 
di 
e sekshon di ‘Vector 


Controle’ ta pasa na kas 
di e pashènt pa kontrolá si 
tin kaminda ku e sangura 
ta brui. Mientrastantu a 
pasa na 100 kas i atendé 
ku 400 sitio di brui. 


Prekoushon 
Kada siudadano por 
tuma prekoushon pa evitá 
ku e sangura di Dengue tin 
pa pone webu den awa ku 
ta keda para. Ta nesesario 
pa tira awa afó ku ta keda 
para den ophetonan den i 
rònt di kas. 
Tambe mester evitá 


pika di e sangura tiger 
aki. Entre otro hunta bo 
kurpa ku un krema ku 
DEET aden, usa un sprei 
ku DEET aden i spùit 
esaki riba bo kurpa, bisti 
paña ku un koló kla ku 
ta kubri bo kurpa bon, 
usa skrin na kas, tene 
bentana i porta bon será, 
semper drumi bou di un 
mosketero, usa flit kontra 
sangura pa tene kas liber 
di sangura. 


KRALENDIJK 
-- 
Sendion Balentin komo 
direktor i eskritor di e 
pelíkula 
‘Full 
Circle’ 
konhuntamente ku Calvin 
Richie kende ta e direktor 
di fotografia i produkto 
Berti Komproe, a sali 
rumbo pa Portugal, pa 
partisipá na e festival 


‘Full Circle’ ta kompetí na festival Filmpalooza 


Filmpalooza na Lisboa. 
Sendion, 
komo 
direktor, a splika ku e ta 
sumamente satisfecho kon 
nan a haña e oportunidat 
di bai representá Boneiru 
den mas di 800 produktor 
di pelíkula di rònt mundu 
i pe e vishon di e tim ta 
pa por bai promové i 


mustra mundu kompleto 
di Boneiru su arte kultura 
i paisahenan bunita, pa 
pronto nan bisa pa via 
di un pelíkula nan a 
haña gana di bin bishitá 
Boneiru. 
Dia 23 di mart por sigui 
e seremonia ofisial via e 
link di Filmapalooza. 


KRALENDIJK -- A 
detené un hòmber di inisial 
J.A.A.B.J. di 26 aña di 
edat riba Kaya Azusena pa 
menasa, maltrato, maltrato 
ku un arma i destrukshon. 
Durante un interkambio 
di palabra den un kas 
riba e kaya menshoná, 


Hòmber kòrta den plant’i man 


e 
sospechoso 
a 
kòrta 
un hòmber na su plant'i 
man i a menasá un dama. 
Despues el a destruí un 
porta di kamber di e kas. 
Na momentu ku e patruya 
a yega na e sitio a detené e 
sospechoso. Investigashon 
den e kaso ta andando. 

KRALENDIJK 
– 
Trabounan di demolishon 
i 
konstrukshon 
na 
SGB ta tumando lugá 
intensivamente. Esaki ta 
kousa basta molèster pa 
alumnonan i mayornan ku 
ta den besindario di e sitio 


Mayor preokupá: 
“Trabou na SGB por forma peliger 
pa salú di hende” 


di trabou. Ademas, e por 
forma peliger pa salú. 
“Tur mèrdia nos ta guli 
stòf pa warda e yunan 
Sali for skol. Mi ta mas 
ku 1 siman ku nanishi 
será pa motibu di e stòf”, 
un mayor ta kompartí 


ku 
BONERIANO. 
Ta 
kuestioná e eskoho pa 
hasi 
e 
trabounan 
n’e 
momentunan aki enbes di 
den fakansi. “E kos aki 
no ta bon. E material por 
kontené asbèst.” 


KRALENDIJK – Van 
den 
Tweel 
Supermarket 
ta 
selebrá 
Pasku 
di 
Resurekshon ku diferente 
aktividat 
kuminsando 
e fin di siman aki. E 
supermerkado ta bai habri, 
pa kuminsá, su sekshon 
nobo di keshi i delikatès 
bou dje nòmber ‘De Jonge 
Kaasmeesters Holland. 
Mas aleu Van den Tweel 


Van den Tweel ta 
selebrá Pasku 


Supermarket Bonaire lo 
tin su Roadshow, edishon 
di Pasku di Resurekshon. 
Esaki ta di 2’or pa 6or di 
atardi awe djasabra 23 
di mart. Funmiles lo ta 
presente. 
Tambe, kumprando na 
Van den Tweel e wikènt aki 
e kliente ta haña dos lòt ku 
kua por gana premio. 


E feria di empleo na RAI, Amsterdam, ta den full swing. Koleganan di Maduro & Curiel’s Bank Bonaire, a bin ta hasi un tremendo trabou dor 
di promové tur e oportunidatnan ku e grupo di MCB ta ofresé. 
MCB na feria di empleo RAI 

“Nan a duna mi problemanan 
mucha mas grandi” 
KRALENDIJK— “Mi 
mester a sali for di mi kas 
pa nan bin traha. Pero 


ora a kaba nan a duna mi 
problemanan mucha mas 
grandi ku mi tabatin promé”, 


siudadano Angelina Kroon 
ta bisa. Na vários okashon 
el a bin den publisidat pa 
motibu 
di 
problemanan 
konserní su kas. Despues di 
a hiba un lucha pa añanan 
largu 
ku 
gobièrnu 
pa 
drecha e bibienda, porfin 
a bai di akuerdo pa un 
kontratista hasi trabounan 
di reparashon na e kas. 
Na final di e trabounan di 
reparashon Kroon a keda 
hopi 
desapuntá. 
“P’ami 
e kontratista ta nùl kòma 
nùl”, e ta agregá. 
E trabounan a tuma mas 
tempu ku planiá. Alabes 
tabatin vários iregularidat 
ku Kroon ta splika. “Tur 
dia e kos ku ta yena meimei 
di e mosaikonan ta sali kai. 
Kaminda e pal’i kortinanan 
ta, a keda buraku den 
muraya. E baño no ta isolá. 
Kada bia ku mi usa e baño 
awa ta pasa dor di e muraya 
bai pafó. Nan a instalá 
e stul médiko den baño, 
traha buraku den e muraya 
awor insekto ta drenta 
paden. Nan no a pega e 
mosaikonan den kushina na 
waterpas.” 
Segun Kroon tur partido 
konserní a sinta na mesa i el 
a konfrontá e kontratista ku 
e mal trabou. Sinembargo 
nada a bin afó. 
Riba página di Facebook 
di BONERIANO por mira 
e entrevista ku Angelina 
Kroon. 


KRALENDIJK 
-- 
Algun 
siman 
pasa 
un 
persona di konfiansa den e 
komunidat a pasa bisa Noel 
Janga di Evidensia Real 
ku el a mira trahadónan di 
Cuellar Construction sali 
for un kas situá na kaya 
Amsterdam 35 ku krenwá 
di material bai basha riba 
tereno públiko den nos 
naturalesa. 
Janga 
ta 
skirbi: 
“Personalmente 
mi 
a 
mira ku mi mes wowonan 
e 
kantidat 
grandi 
di 
material ku ta kontené 
supstansianan 
kímiko 
bashá den nos naturalesa 
na tronko di palu i kadushi. 
Esaki ta un sla duru pa nos 
ekosistema i falta di rèspèt 
pa e komunidat Boneriano. 
Evidensia Real ya kaba 


Cuellar Construction a limpia 


a pone Direktorado di 
Supervishon i Mantenshon 
di Lei na altura di e aktitut 
iresponsabel di e kompania 
en kuestion. 
Cuellar 
Construction 
den un publikashon e siman 
akí, ta indiká ku a limpia 
Kaya Amsterdam djaluna 
19 di mart. 
Cuellar Construction ta 
pidi Boneiru un diskulpa 
pa e akshon inakseptabel 
ku a sosodé na Kaya 
Amsterdam, kaminda a tira 
restu di betòn den mondi 
i ta konsiente ku mester 
respetá i protehá naturalesa 
di Boneiru. 
E kompania a komuniká 
i 
atvertí 
e 
trahadónan 
konserní. Esaki no lo pasa 
mas. Un diskulpa na nos 
pueblo Boneriano. 


KRALENDIJK- E edifisio ku ántes tabata ubika 
práktika di dòkter Lont, tin basta tempu pará bashí. 
Sinembargo Jul ta sòru pa mantené. Riba e potrèt Jul ta 
bari pafó di e edifisio. 


Ta kuida edifisio bieu di dòkter Lont 

BIDA SALÚ 


KRALENDIJK 
– 
Partinan di dia òf te asta 
keda sin kome nada mas dia, 
selebridatnan i personanan 
influyente ta elogiá ayuno 
intermitente komo e mihó 
manera pa keda den forma 
i saludabel. Pero segun 
un 
investigashon 
nobo, 
probablemente no ta bon pa 
bo. 
Anteriormente, 
ayuno 
tabata 
prinsipalmente 
un ritual religioso, òf un 
konsekuensia di eskases 
di 
kuminda, 
pero 
ora 
sientífikonan a deskubrí 
ku ayuno por tin un efekto 
positivo riba digestion i 
kondishon di raton, el a bira 
un tendensia. 
Mientrastantu e hefe 


American Heart Foundation ta atvertí pa ayuno 
Chèns riba murimentu mas tempran 


di Tesla, Elon Musk, e 
kantante 
Beyoncé 
i 
e 
sosiedat haltu, entre otro 
ta elogiá e solisitantenan 
pa e dieta. Tin hende no ta 
kome nada pa vários dia, òf 
solamente un kuminda pa 
dia. Mayoria ta skohe un 
forma ku nan ta permití pa 
kome durante ocho ora i no 
diesseis ora. 


Investigashon di largu 
durashon 
Enkargá pa American 
Heart 
Foundation, 
sientífikonan di Shanghai, 
entre otro a sigui 20.000 
Merikano ku a kome den 
ocho ora. E estudio a dura 
15 aña i ta e estudio di dieta 
mas largu te na e momentu 


akí. 
Investigadónan a hasa 
ku 
ayuno 
intermitente 
prolongá, ta oumentá e 
probabilidat di muri pa 
enfermedat 
di 
kurason 
ku 91 porshento. Serka 
personanan ku problema di 
salú eksistente, e riesgo di 
morto pa malesa di kurason, 
òf atake serebro vaskular, 
tabata 66 porshento mas 
haltu. Hende ku kanser, 
tabata mas propenso pa 
muri pa motibu di nan 
malesa ora nan tabata hasi 
ayuno periódiko ku hende 
ku un dieta normal. 


Ménos masa muskular 
E estudio no ta splika 
direktamente dikon dieta 


por kondusí na mas riesgo 
pa salú. Investigadónan a 
haña ku personanan ku ta 
tene ayuno periódikamente 
tin ménos masa muskular 
kompará ku personanan ku 
ta konsumí nan kuminda 
durante dia. Esaki tambe 
a keda demostrá dor di 
investigashonnan anterior. 
Segun investigadónan, 
un masa muskular mas 
chikitu por kondusí na 
un speransa di bida mas 
chikitu. Ayuno periódiko 
por yuda pèrdè peso. Esei 


ta kondusí na preshon 
arterial mas abou i nivelnan 
mas abou di kolesteròl 
riba korto plaso serka 
personanan ku ta sobrepeso, 
investigadónan ta bisa. Pero 
riba término largu, hende 
mester ta ekstremadamente 
kuidadoso 
ku 
ayuno, 
investigadó 
Victor 
Zhong a bisa Washington 
Post. 
Partikularmente 
personanan ku tin malesa 
kardio vaskular òf kanser, 
mester pensa bon promé ku 
nan kuminsá ku ayuno. 


KRALENDIJK -- Un 
pánkreas artifisial ta duna 
hende ku diabétis tipo 1 
mihó nivel di saku den 
sanger i un mihó kalidat 
di bida. Su nivel di suku 
den sanger ta baha den e 
balornan di meta pa un 
promedio di seis ora mas pa 
dia. E pashèntnan tambe ta 
informá ku nan ta sufri hopi 
ménos di nan malesa den 
nan bida diario. Esaki ta e 
konklushon di un estudio 
publiká 
den 
e 
revista 
sientífiko The Lancet. 
E 
pánkreas 
artifisial 
ta un kreashon di Robin 
Koops, un konstruktor di 
mashin ku diabétis tipo 1 ku 
a desaroyá e aparato den su 
propio studio. E tèstnan riba 
un eskala chikitu a mustra 
resultadonan 
prometedor 
anteriormente, pero esaki ta 
e promé estudio importante 
ku pánkreas artifisial. Mas 
ku 75 persona a partisipá 
den 
e 
estudio. 
“Hopi 


Estudio ta demostrá 
Pánkreas artifisial ta duna mihó bida na 
pashèntnan diabétiko 


spesial,” Koops ta yama e 
resultadonan. 
Pánkreas artifisial ta un 
sistema ku ta funshoná ku 
dos hormona, insulina i 
glukagon. Asina e pòmp por 
prevení nivelnan di suku 
den sanger demasiado haltu 
i demasiado abou, hasiendo 
e balornan akí hopi mas 
establesé. 
Otro 
sistema 
ku tin, generalmente ta 
duna solamente insulina. 
E pánkreas artifisial tin 
un pedal di gas i un pedal 
di brek, Koops ta bisa, 
kende su kompania, Inreda 
Diabetic, 
ta 
produsí 
e 
aparato. 


Estudio bunita i 
interesante 
“Un estudio bunita i 
interesante", 
diabetólogo 
Hanno Pijl di LUMC, ta bisa, 
kende no a partisipá den e 
estudio. “E resultadonan 
ta 
parse 
impreshonante 
pa mi.” Sinembargo, e ta 


indiká ku e estudio no ta 
usa un grupo di kontròl. 
“Mi no tin duda ku e pòmp 
ta hunga un ròl, pero e 
resultadonan tambe por ta 
parti di un efekto plasebo.” 
E problema akí ta trahando 
awor, 
na 
sèptèmber 
a 
kuminsá un investigashon 
den kua un grupo di kontròl 
ta partisipá. 
Otro problema posibel ta 
e uzo di e pánkreas artifisial. 
E ta un aparato na e kurpa, 
ku slan i sensor, Pijl ta bisa. 
E endokrinólogo, Arianne 
van Bon, envolví den e 
desaroyo di e pòmp for di 
prinsipio, ta konfirmá cu 
esaki ta un problema pa 
algun persona: “Bo mester 
riska bo mes pa renunsia na 
kontròl. Di e usuarionan, 
10 pa 15 porshento no ta 
gusta esei.” 
Diabétis tipo 1 ta un 
malesa outo-imun, den kua 
e pánkreas no ta produsí 
insulina mas. Esaki ta 


kontrario ku diabétis tipo 2, 
kaminda e kurpa tin masha 
tiki insulina, òf e kurpa no 
ta reakshoná na dje mas. E 
pashèntnan mester kontrolá 
i mantené nan nivel di suku 
den sanger konstantemente. 
Diabétis tipo 1 ta un malesa 
serio ku por kousa bèrdat, 
malesa kardiovaskular i 
insufisiensia renal. 
“Mi tabata traha 24 
ora pa dia ku diabétis,” 
e pashent Anneke van 
Haren, ta bisa. “Awor mi 
a asta kambia trabou. Mi a 
rekuperá mi bida.” 
E fondo pa diabétis ta 
estrechamentu envolví den 
desaroyo i ta konsiderá 
pánkreas artifisial komo un 
inovashon importante pa 
mehorá kalidat di bida di 
personanan ku diabétis. 
Algun 
usuario 
di 
e 
pánkreas artifisial ta asta a 
informá ku algun síntoma 
di su diabétis ta desaparesé, 
manera mancha den wowo. 


Koops mes ta bisa ku e tin 
un mihó kampo di bista i 
e mester di lènsnan ménos 
fuerte den su wowonan. Te 
awor, esaki ta anékdotanan. 
Mas 
investigashon 
lo 
mester mustra sí e efekto 
aki realmente ta sosodé. 


Aseguradónan 
E kreadornan ta spera 
ku e resultadonan positivo 
lo kontribuí na e echo ku 
mas aseguradó lo kuminsá 
reembolsá 
e 
pánkreas 
artifisial. Na e momento 
akí, esaki ta solamente e 
kaso di Menzis i CZ, pa un 
grupo chikitu di pashènt. 
UMC Utrecht i diesdos 
otro hòspital a kuminsá un 
investigashon 
importante 
na 2022 ku mester a 
kondusí na un desishon riba 
kompensashon di e pakete 
básiko. “Mi ta spera ku nos 
por habri e zjampaña na 
2026,” van Bon ta bisa. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


BO NO MESTER FEKS KOS PA 
YEGA SERKA DIOS 


Hala serka Dios i E lo hala serka boso. Limpia boso 
mannan, boso pekadónan; i purifiká boso kurason, boso di 
kurason dòbel. Santiago 4:8(BS) 


Ta Dios so por feks bo bida pa bo, ta El a krea bo, E ta 
Outor di Bida, El a supla rosea di bida den bo; bo no ta kere 
ku E sa mihó? Mas bo purba sin Dios, mas bo bida lo bira 
manera un bòl di hilu mal lorá. 


P'esei manera e versíkulo di awe ta bisa, nos mester yega 
serka Dios promé. Den nos mes forsa nos no por gana e 
bataya kontra piká. Mas nos purba den nos mes forsa, mas 
nos ta hundi. Hesus so por yuda nos vense. 


Dikon? Wèl pasobra Hesus a gana e bataya kontra piká 
pa nos kaba, i ta El a vense morto. El a hasié pa medio di 
hiba un bida sin piká aki riba tera (1 Pedro 2:21-23), tuma 
nos kastigu, -si e kastigu ku ami i abo meresé dor di nos 
pikánan-, muri riba e krus na nos lugá i resusitá di morto. 
E so por pordoná piká i hasi nos bira yu di Dios. Ke men 
Hesus dor di Su morto i resurekshon a drecha nos relashon 
ku Dios, awor den Kristu Hesus nos tin entrada liber serka 
Dios i un komunion diario kunÉ. Na momento ku nos risibí 
Hesus komo Señor i Salbador di nos bida, Dios Su Palabra 
ta sigurá nos den 2 Korintionan 5:17 esaki: Pesei, si un 
hende ta den Cristo, ta un kriatura nobo e ta; e kosnan bieu 
a pasa kaba; ata, tur kos a bira nobo. 


Yega serka Señor, E ta risibí bo Man habrí i hasi bo un 
kriatura nobo! 


Miralda Paula-Frans 
Produkshon PGM 


12.00 Herensia: 
Juliana i Chaira Borderslee 
13.00 Aki Boneiru: 
Rob Strauss i Jisry Hoff 
14.00 Herensia: 
Sonia Garmers 
15.30 Puerto Latino: 
Luis Zárraga 


16.00 Herensia Aruba: 
Loyd Kelvin Jean Baptist 
17.00 Aki Boneiru: 
Dilon Rannou 
18.00 Herensia 
Minguelina Arcangel 
(Linchi) Martinus 
19.00 BAPA: 
David Mooman & Marina Melis 


20.00 Herensia: 
Franklin Crestian 
21.00 Aki Boneiru: 
Joop van der Linden 
22.00 Herensia Korsou: 
Oswin C. Behilia 
23.00 BAPA: 
Elston & Valerie Martis-Anthony 


Djadumingu 24 Mart 2024 


12.00 Herensia Aruba: 
Loyd Kelvin Jean Baptist 
13.00 Aki Boneiru: 
Dilon Rannou 
14.00 Herensia 
Minguelina Arcangel 
(Linchi) Martinus 
15.00 BAPA: 
David Mooman & Marina Melis 


16.00 Herensia: 
Franklin Crestian 
17.00 Aki Boneiru: 
Joop van der Linden 
18.00 Herensia Korsou: 
Oswin C. Behilia 
19.00 BAPA: 
Elston & Valerie Martis-Anthony 


20.00 Aktualidat: 
Vanessa Alvarado 
21.00 Aki Boneiru: 
Kanto Krioyo 2017 
23.00 BAPA: 
Pader Lampe 

KRALENDIJK-Pa sòru 
ku na aña 2030 mundu ta un 
lugá mas agradabel pa biba, 
na aña 2015 Nashonnan Uní 
a formulá Agènda 2030. E 
agènda akí ta kontené 17 
meta di sostenibilidat o sea 
‘Sustainable Development 
Goals’. Dos di e metanan 
akí tin direktamente di 
aber ku uso sostenibel di 
awa. Un di e metanan ta 
bisa ku nos tin ku sòru pa 


Huntu na kaminda pa awa limpi pa tur hende 


tin awa disponibel pa tur 
hende i ku den futuro awa 
ta keda disponibel pa tur 
hende tambe. E otro meta 
ta pa protehá tur laman, tur 
oséano i tur loke ta biba den 
e lamannan i oséanonan ei. 
Awor i den futuro. Awe, 
22 di mart, ta Dia Mundial 
di Awa. Riba e dia akí 
tur kaminda na mundu 
nos ta pensa tokante kon 
importante awa ta pa nos. 


Awa ta hasi masha hopi 
kos pa nos. Nos ta usa awa 
pa bebe, pa kushiná, pa 
baña, pa hunga, pa piska, 
pa duna mata awa, pa yuda 
kunukero, pa kuida bestia i 
komo medio di transporte. 
Pa motibu ku awa ta asina 
importante, nos tin ku 
protehá nos kalidat di awa 
i si ta nesesario, mehorá 
esaki. Nos ta traha awa di 
bebe for di awa di laman, 
pues awa limpi ta hopi 
importante pa nos salú. 
Nos ta landa tambe den 
laman i nos ta kome piská. 
Banda di esaki nos turismo, 
i ku esaki nos ekonomia, 
pa un gran parti ta drif riba 
awa. Nos isla ta popular 
pa motibu di su bestianan 
i matanan spesial bou di 


laman. P’esei protekshon 
di e refnan di koral ta 
sumamente importante. E 
refnan di koral ta protehá 
nos tambe kontra ola haltu 
di laman ku tormenta ta 
okashoná. Nos awa shushi 
doméstiko, awa ku nos a usa 
den kushina, den baño, den 
wasmashin i den tualèt, ta 
kontené nitrógeno i fosfato. 
Esakinan ta nutriente. Nos 
tin ku evitá ku e awa akí ta 
resultá den suela, den awa 
bou di tera i den laman. 
Esaki pa motibu ku koral tin 
mester di un ambiente ku ta 
pober na nutriente. Muchu 
hopi nutriente den awa ta 
kondusí na fertilisashon 
eksesivo. I 
algu gusta 
esaki. E ora ei nan ta krese 
tapa e koral i nan ta stek 


esaki. Den nos awa shushi 
tin bakteria tambe ku por 
hasi nos malu. Pa e motibu 
akí ta importante ku nos ta 
rekolektá awa shushi i hasié 
limpi. P’esei un bon kloaka 
ta importante pa nos salú, 
pero tambe pa nos koral i 
pa nos ekonomia. 
Nos mester kuida nos 
awa bon. Pa sa kon nos 
kalidat di awa ta, nos ta 
hasi investigashon pa loke 
ta trata kalidat di awa 
bou di tera i den laman. 
Resientemente 
nos 
a 
kuminsá ku konstrukshon 
di un ret pa midi esaki. Ku 
e informashon akí nos ta 
tuma medida pa sòru ku 
Boneiru ta logra e metanan 
mundial di sostenibilidat. 


KRALENDIJK 
-- 
Polis a detené un hòmber 
di inisial R.C.C. di 24 aña 
di edat na Plaza Fraternan 
di Tilburg pa destrukshon 


Destrukshon i menasa 


i menasa. E sospechoso 
a menasá personal di un 
instituto i a destruí un porta. 
Investigashon den e kaso ta 
andando. 

AGNDA 



REUNION KOMISHON FIHO () 


Ta invitá Kolegio Ehekutivo. 


Ta publiká e konvokashon akí riba e parti públiko di e sistema di informashon di 
Konseho Insular (www.konsehoinsular.com). Te asina leu ku ta aplikabel, e 
dokumentonan konserní manera kustumber ta na Greﬁ na disposishon. Ta transmití e 
reunion akí live riba TV, e página di i Youtube i e website di Konseho Insular. 


R. Hellburg-Makaai 


P R E S I D E N T E 


1. 
2. 
3. 
4. 
5. 
6. 
7. 


. 







. 




KRALENDIJK -- E aña 
aki ta rekordando ku 16 ana 
pasá a start ku e kurso di 
mekániko di avion dor di e 
kompania Avia Course and 
Maintenanance NV (ACM 
NV), fundá na 1999. A 
bini ku e idea, antisipando 
un skarsedat di mekániko 


Skol Mekániko di avion ku aña eskolar nobo 2024 


di avion mundialmente. 
Interesado di CAS/BES 
ta semper bon biní na e 
skol. Di mes bo mester tin 
e pre-edukashon apropiá 
(mínimó un VMBO). 
E kurso tin un durashon 
di 2 aña i mei inkluso 
práktika, 
un 
tèst 
di 


aseptashon lo keda duná 
promé. Tin un kampus ku 
okupashon limitá. 


Mekániko 
E skol, AMTS, ta siña 
e studiante pa bira un 
mekániko di avion. Ta un 
estudio basta karu, ya ku 
ta trata di un skol privá. Pa 
duna lès ta tene na leinan 
di Europa. E studiante 
ora ku e kaba skol por 
kuminsá ku su trayekto 
di mekániko di avion, un 
“Aviation 
Maintenance 
Technician”, 
AMT. 
Por 
bisa igual nan un nivel 4. 
Despues di un periodo di 
eksperensia, e graduado 
por apliká pa su lisensia. E 
reglanan pa ta un AMTS ta 
stipulá pa e organisashon 
mama, 
ICAO 
di 
UN. 
Kada pais miembro tin ku 
tene su mes na e reglanan 
aki. ACM ta kai bou di 
EASA, “European Aviation 
Safety 
Agency”, 
komo 


Hulanda. IL&T (Inspectie 
leefomstandegheden 
& 
Transport) ta e órgano 
responsabel 
di 
pais 
Hulanda. 
Kada 
tèkniko 
mester kumpli ku e reglanan 
stipulá pa por keda sertifiká. 
E skol tambe mas ku klaro 
ta kumpli ku e reglanan kon 
ta prepará e tèkniko. Pa 
motibu ku e skol ta chikitu e 
mester traha estrecho ku un 
skol sertifiká na Hulanda. 
AMTS, Bonaire tin un 
kontrato firmá ku AMC66 
na Maastricht, Hulanda. 


Eksámen 
Tin 17 módulo ku bo 
por pasa eksámen den dje 
bou di EASA. Dependé 
kua kategoria di mekániko 
skohe e kantidat lo varia 
entre 13 i 17 eksámen. Na 
final di kada módulo bo 
ta pasa eksámen un bes. 
75% òf ariba bo a haña, 
lo bo risibi un sertifikado 
di EASA. Despues di un 


periodo di 3 pa 5 aña di 
eksperensha den trabou, 
por apliká pa bo lisensia 
serka gobiernu. 


Den e kaso aki IL&T. 
Pa un diploma di AMTS 
Bonaire, tur punto mester 
ta riba 55%. Aña pasá 7 
studiante a haña diploma 
di skol, Nan tin mayoria di 
sertifikado di EASA tambe. 
Tur a haña trabou kaba. 
E siguiente aña eskolar 
lo kuminsá ougùstùs 2024. 
Interesadonan por tuma 
kontakto via e e-mail aki 
bou òf e telefòn. Jacinto 
Frans, Direktor Aviation 
Maintenance 
technician 
School, Bonaire. 


Bonare CN. 
Amtsktm30@hotmail. 
com. + 599 796 4813, www. 
aviation-maintenance- 
technician-school.bonaire. 
com. 


K R A L E N D I J K / 
SANICOLAS -- Manera 
ta konosí Klup Boneriano 
for di añanan nobenta a 
bira un ruina pa motibu 
mal maneho. Sinembargo 
un tim di hóben adulto 
profeshonal, emprendedor 
ku un vishon nobo i aktual, 
a disidí di tuma e reto pa 
restorá e edifisio di Klup 
Boneriano i komberti’é 
den 
un 
sentro 
di 
formashon enfokando riba 
edukashon, arte, historia, 
deporte, salú, formashon 
sosial i spiritual, den 


Reunion pa salba 
Klup Boneriano 


amplio sentido di palabra. 
P'esei e tim nobo, 
huntu ku miembronan 
adulto, 
ta 
invitá 
tur 
Boneriano, 
desendiente 
Boneriano, tur persona ku 
stima Klup Boneriano i 
habitante di Sanicolas, pa 
un enkuentro djadumingu 
24 di mart di 3’or pa 6’or 
di atardi na Centro di 
Bario Brazil. 
Bo presensia ta mas 
ku bonbiní i bo ideanan i 
partisipashon lo enrikesé 
e inisiativa. 

KRALENDIJK 
-- 
Boluntarionan 
di 
MBO 
Bonaire a yuda Magrove 


Gran aporte evento BON DOET Mangrove Maniacs 


Maniacs konstruí un área 
di sombra di e proyekto di 
reforestashon na Fofoti. 
Durante añanan, a planta 
hopi palu di mangel aki i 
nan mester di un tiki amor 
i kuido dediká di bes en 
kuando. 
Aki 
ta 
usa 
mashin 
pa 
traha 
kòmpost. 
E 
boluntarionan 
tambe 
a 
transportá e mashin i a duna 
awa na e palunan hóben. 
Phish 
Phactory 
a 
produsí e tela di sombra, 
Krioyo Paint a yuda haña 
material 
i 
Tera 
Barra 
tabata 
sumamente 
útil 
pa e blòkinan. Danki na 
tur esnan ku a sostené 
Mangrove Maniacs. Danki 
pa yuda preservá e bunita 
naturalesa di Boneiru. 


KRALENDIJK 
-- 
Djaweps atrobe e servisio 
di 
agrikultura, 
krio 
di 
bestia i piskeria, LVV, a 
logra entregá berdura na 


LVV a entregá 240 kilo di bèrdura 
na ADRA i Krusada 
hendenan den nesesidat. 
Na tur LVV a repartí 140 
kilo pa Banko di Kuminda 
di ADRA Food Pantry i 
kasi 100 kilo pa Fundashon 


Krusada. 
Ámbos 
organisashon a keda hopi 
kontentu ku berdura ku 
LVV a trese pa nan. 


KRALENDIJK 
-- 
Djárason 
20 
di 
mart, 
alrededor di 8.40 or di 
anochi, a detené un hòmber 
di inisial N.E.H. di 40 aña 
di edat riba Kaya Yolanda 
pa 
maltrato, 
maltrato 
ku un arma, ladronisia i 
destrukshon. E sospechoso 
a destruí porta di un kas 
riba Kaya Linda, el a 
maltratá un dama i a dal’e 
ku diferente opheto. 


Detenshon pa maltrato 


Despues el a kue telefòn 
di e víktima i bai kuné. Na 
momento ku e agentenan 
tabata tuma deklarashon di 
e víktima, e sospechoso a 
kore pasa dos biaha banda 
di e kas. 
Seguidamente 
e 
agentenan a bai tras di e 
sospechoso. A par’é riba 
Kaya Yolanda i a detené. Ta 
investigando e kaso. 

Lugá Alehá 
Ku 
e 
grupo 
nobo 
di 
Chantiwawa 
mi 
ta 


ripitiendo algun ruta bieu. 
Asina nos a bai e parti pariba 
di Lugá Alehá djadumingu 


pasá. Ta un ruta ku m’a yega 
di kana na vários okashon 
den pasado, tambe ku otro 
grupo. Nos a dal un rònchi. 
Na kaminda m’a konta algu 
di historia di Bolivia, tambe 
di topografia, flora i founa. 
Lugá Alehá ta e parti sùit 
di Bolivia. Añanan pasá 
Alan Gross, un merikano 
bibá na Boneiru, a tuma 
inisiativa pa forma un grupo 
pa a kumpra e parti aki di 
e anterior plantashi. Gross 
isu esposa Jane mes a bai 
bira na e parti mas haltu, un 
seritu yamá Kibra’i Karati. 
Bssta hende a traha nan 


kas den Lugá Alehá. Tin 
por ehèmpel un señora 
yamá Dineke van Gennip. 
Drentando Lugá Alehá, na e 
porta, nos a top’é ku su outo 
ku flèt tayer. Nos a yud’é 
kambia e tayer. Ta resultá 
ku el a kumpra dos parsela 
na Lugá Alehá pa planta 
palu. Dineke van Gennip 
ke hasi Boneiru bèrdè. 
E ta plantando palunan 
endémiko na diferente sitio 
riba e isla, entre otro tambe 
na Bolivia, lugá alehá, na 
unda e tin awor tereno. 
Pero e mester lucha kontra 
kabritunan ku ta kana lòs. 


Mishon 
Dineke a splika nos 
ku Johan van Blerk di 
Terra Barra a inspir’é pa 
kuminsá ku e inisiativa pa 


planta palu, spesialmente 
e palunan ku ta keda bèrdè 
semper, 
e 
asina 
yamá 
‘evergreens’, spesialmente 
oliba i wayaká. E ta purba 
tambe planta palu di huku, 
ku sinembargo ta mas 
difísil. Dineke a splika: “Mi 
ta kumpra e palunan chikitu 
serka Johan van Blerk i ta 
bai planta nan na diferente 
parti di e isla. Palu di oliba 
por ehèmpel ta krese lihé. 
Na promé instante mester 
dun’é awa, pero despues 
di masoménos un aña e por 
sigui biba riba su mes. Palu 
di wayaká bo no por planta 
tur kaminda. Dependé e 
tipo di suela.” 
Segun 
Dineke 
van 
Gennip, un problema ku e 
ta konfrontá den su akshon 
pa reforestá Boneiru ta e 

kabritunan ku ta kana lòs 
i ku no ta duna palunan 
chèns pa krese bira grandi. 
E no tin problema ku krio 
di kabritu, pero nan mester 
ta será den kunuku. 


Bunita 
Durante 
e 
kaminata 
‘rustig’ aki, ku a hiba nos na 
un dam grandi ku ta bunita 
den temporada di yobida, 


mi a probechá saka foto di 
restunan di un plantashon 
di sentebibu ku tabatin na 
Bolivia Ariba den pasado. 
Banda di e kas tabatin asta 
un lugá pa kushiná baba di 
sentebibu. 
E biá aki e dam tabata 
kompletamente seku. Na e 
sitio aki, kaminda hendenan 
di Lugá Alehá a laga pone 
un mesa, nos a desayuná. 


Pokopoko miembronan di 
e grupo nobo aki ta siña 
konosé i sosialisá ku tur. 
Imca, 
un 
di 
e 
chantiwaweronan nobo a 
saka algun foto bunita di 
un wawawara sintá riba un 
palu di kadushi. Tin algun 
palu di kadushi grandi i 
impreshonante di e region. 
Tin kaminda por mira ku 
buriku ta kome kaska di 
nan tronkon, kousando nan 
morto despues. 


Palu ta papia 
Nos a siña algu nobo 
durante e kaminata. Imca a 
pidi nos, un pa un, pa brasa 
un palu di sia blanku riba 
bordo di e dam. Bras’é i 
pone orea na e palu pa nos 
tende e palu papia. I el a 
papia. Purb’é. E ta bai ku 
palu di sia kòrá tambe. Otro 
misterio boneriano.... 

KRALENDIJK 
-- 
Den siman di 11 te ku 
15 di mart un grupo di 
studiante di MBO di e 
formashonnan 
‘Allround 
vakkracht 
onderhouds- 
en klusbedrijf (AVOK)’ 
i 
‘Servicemedewerker 


Studiantenan di MBO ta fèrf e kioskonan 
den Isidel Beach Park 


gebouwen 
(SMG)‘, 
ku 
fervor a hinka e tres 
kioskonan den e futuro 
parke di rekreashon den un 
bachi nobo. 
Durante e tarea akí 
a evaluá e studiantenan 
entusiasmá akí riba diferente 
aspekto 
di 
nan 
profil, 
entre otro kolaborashon 
mutuo, 
preparashon 
i 
planifikashon. 
Ku 
un 
kordinashon ekselente i 
trabou di tim, no solamente 
nan a logra finalisá e 
proyekto 
eksitosamente, 
pero tambe nan a atkirí 
eksperensia 
práktiko 
balioso ku ta esensial pa 
nan futuro karera den sektor 
di mantenshon. 

Bo sa kiko ta straña mi? Mi 
tin hopi ‘friends’ pero riba 
kaya nan no ta kuminda mi 


Awèl sí, ta riba facebook so 
nos ta amigu 


K R A L E N D I J K 
-- Despues di un aña 
warda Izaline Calister a 
konfirmá ku e lo presentá 
Bon dia, Goeiemorgen 
na Boneiru. Lo bai tin 
dos presentashon, esta un 
presentashon mainta pa 
diferente krèsh i fakansi 
plan i anochi pa públiko 
general. E ta un teater 
musikal den kual Izaline 
ta trese dilanti vários 
kantika di ántes den un 
bachi nobo. El a kombiná 


Izaline Calister konfirmá pa presentá: 
‘Bon dia, Goedemorgen’ na Boneiru 


e idiomanan papiamentu i 
hulandes. Kantikanan ku 
ta entretené i eduká. 
Izaline ta kompañá pa 
e pianista Thijs Borsten. 
E ta un presentashon 
kaminda muchanan ta 
sera konosí ku tur tipo di 
ritmo. 
E 
presentashon 
ta 
sumamente interaktivo. E 
muchanan lo kanta, baila 
i toka huntu ku Izaline, 
imitando zonidonan di 
bestia i tambe diferente 


personahe. 
Un invitashon ta bai na 
tur mucha i nan mayor, 
lider di krèsh yùfrou di 
skol i pueblo general ku 
ta fanátiko di Izaline òf 
ku ke rekordá kantikanan 
di ántes pa bin gosa di e 
show aki. 
Lo bai tin dos show: 
10or di mainta i 6or di 
atardi na Jeugdhuis Jong 
Bonaire. 
Karchinan ta optenibel 
na Del Mar Bookstore, 


Lisa Convenience i tambe 
na number di telefòn 790- 
0155. 
Pre-show lo ta na 
enkargo di ACE Tweens 
Club. Nan lo presentá 
nan álbum ‘Boneiru ta 
mi kas’ i nan lo lansa e 
kantika ofisial pa siman 


di muzik pa mucha 2024 
‘Mi Kultura’. 
ACE 
Foundation, 
Gobièrnu di Boneiru i 
Fonds Cultuur Participatie 
ta invitá henter pueblo di 
Boneiru pa bin gosa di e 
show. 

NILO 
Trankilo 
Esta un spantamentu 


Awe, NiloTrankilo te 
konta abo kerído lesadó 
un kos masha chístoso ku 
a pasa hopi aña pasá ku 
su tìo Alejandro (Momon 
Lan) Emerenciana i un 
kachó yama Tèrry, ku 
NiloTrankilo su mama 
Chechi di Shon Bubu 
tabatin. 
Komo 
ku 
na 
kuminsamentu di e siman 
aki tabata kumpleaño 
di Lan, esaki a trese 
rekuerdo di un suseso 
di Lan den pasado serka 
NiloTrankilo, ku e ta bai 
konta bo awóraki. Tambe 
NiloTrankilo ta bai konta 
abo algu prèt ku tin di 
aber ku e fecha di 18 di 
mart. 
Ta ken no konosè 
Alejandro (Momon Lan) 
Emerenciana? 
Mir’é 
riba potrèt ei ta hunga su 


dominó riba e fecha di su 
resien kumpleaño. Pa abo 
ku no konos’é, lesa'ki den 
kòrtíku. 
Lan aki ta un di e 
tantu yunan di e señora 
chikí di estatúra asina, 
Julia 
Leona 
Maduro- 
Emerenciana (Ma Yuya) i 
tin aktualmente 94 aña di 
edat ku el a kaba hasi na 
kuminsamentu di e siman 
aki, pa ta eksakto dia 18 
di mart ei. Lan aki, ta 
fuerte i sprinchi sprinchi 
ainda, i ku Dios pèrmití, 
el o bai yega riba 100 aña 
di bida. 
Lan 
aki 
ta 
kasà 
ku 
Cornelia 
Hart- 
Emerenciana pa no ménos 
ku 72 aña kaba i si Dios 
pèrmití, nan lo kumplí 73 
aña di ta kasá na luna di 
sèptèmber awor. Segun 
mi ku Lan i Cornelia aki 


aktualmente e pareha ku 
mas aña kasá ku ta na 
bida. 
Lan aki, ta un persona 
ku tur anochi ta sinta 
hunga dominó na su kas 
na Kaya Nikiboko suit i ta 
traha su sapàtunan tambe. 


Dominó 
Ku su edat di 94 aña, 
Lan ta hungando bon 
dominó ainda i p’esei el 
a haña e título di 'Dòktor 
Alejandro'. 
Bo por imagina bo ku 
dia 17 di mart ei Lan a 
kuminsá hunga dominó 
e anochi ei den kareda di 
8'or anochi ei i a drenta dia 
18 di mart riba dia di su 
kumpleaño ta hungando 
dominó na mesa. 
Lan aki ta tremendo 
tambe den kontamentu fo'i 
kabes i no mester ningun 
kalkulèiter pa konta nada. 
Bo mester tend’é saka su 
kalkukashonnan for di 
kabes. Mihó ku kualké 
mucha. 
Lan aki sa hopi kos i 
tin hopi kos i historia ku 
e lo por konta tambe. Lan 
aki lo ta un bon kandidato 
pa bai den e programa 
di televishon Herensia 
un dia p'e konta mundu 
kompletu su historia. 
Lan ta un hòmber di 
hopi sabiduria. Bo por 
siña hopi kos for di dje. 
Den pasado Lan tabata 
biba na Kòrsou, promé 
ku el a bin biba bèk na 
Boneiru i lanta su negoshi 
Hardware Emerenciana i 
despues Flamingo Party 
Rentals. 
Tempu 
ku 
Lan 
tabata biba na Kòrsou, 
regularmente 
e 
tabata 
bini di bishita na Boneiru. 
I estando na Bonaire ta 
kuenta di ku e tin di pasa 
kumindá tur famia i su 


rumannan. 


Terry 
Awor 
NiloTrankilo 
te 
deskribí 
e 
kachó 
Tèrry? Terry tabata un 
presiosidat di kachó, di 
rasa chikí i gordo asina, 
koló blanku blanku ku un 
plèki pretu riba su lomba 
i ku yen yen di lana fíni 
asina i su dos oreanan 
tambe tabata pretu. (Mir'é 
riba potret ei) 
Chechi di Shon Bubu 
a haña Tèrry serka un 
mener merikano yama 
yamá Hines (qepd), ku 
tabata traha na Trans 
World Radio. 
Terry tabata un kachó 
ku un kustumber ku ora 
lòs’e pa e kore rònt un 
poko, e ta saka un kareda 
duru duru pasa meimei di 
sala di kas i dal e porta 
di kura habri p'e sali bai 
keiru pafo riba kaya un 


ratu i hasi su kehaséres 
mesora. 
Lan ku Terry, e kachó 
di Chechi di Shon Bubu, 
no tabata masha bon 
amigu di otro. Mi no sa 
presìs kiko ta e motibu, 
pero kisas ta pasobra 
Momon 
Lan 
tabata 
spant’é. T'asina, ku ora ku 
Lan yega na kas di Shon 
Bubu i ku e kachò tende 
Lan su stèm so, e kachò 
ta kuminsá ladra sin stòp 
i hasi masha bochíncha. 
I dor ku e ta un kachó 
chikí, Lan tabata spant’é 
tur ora ku e bini na kas di 
bishita. 


Sinta stret 
Awor e kos ta bin. Bo 
ta kla p’e? Sinta strèt i 
lesa. 
Den un di e biahanan 
ku NiloTrankilo a kaba 
lòs Tèrry, el a saka su 
kareda di kustumber duru 

duru pa bai pafó i tabata 
pasando den sala. Lugá 
nèt e momentu ei Lan a 
kaba drenta porta di kurá 
i ta bini paden i a yega na 
e balísanan di kas. (Mira 
e potrèt pa sa kiko ta un 
balísa). 
Ora ku Lan a mira 
Tèrry ta bini ku e furia di 
e kareda pafó, el a pensa 
ku ta ataká e kachó Tèrry 
ta bai atak’é òf mord’é. 
Awèl Lan a kuminsá 
grita masha duru mes (no 
puntrami kiko, pasobra 
mi n’ sa) i no a pèrdè pa 
gana i a lanta bula riba e 
balísa parti pabou na kas 
i no kier a baha. Pasobra 


Lan a pensa ku awe sí e ta 
den i ku su number ta bai 
hunga i ku e kachò ta bai 
habrak’é. 
Despues di basta ratu 
Lan a baha for dje balísa 
i a pidi Chechi di Shon 
Bubu un glas di awa ku 
suku p’e bèbe i baha 
spantu. 
Tèrry tambe ku a 
spanta dor di e grítunan di 
Lan, a bira bai bèk paden, 
i a keda kore den kurá ta 
ladra i hasi bochincha so i 
no a bai pafó mas e dia ei. 
Asina ta ku tantu Lan 
komo Terry a spanta otro 
bon spantá e dia ei. Tabata 
k'oi wak. 


Awèl, fòr di e dia ei e 
spantamentu di Terry dor 
di Lan a para tambe. 
Kualká dia ku abo 
lesadó 
topa 
ku 
Lan, 
bo mester puntr'é. Mi 
no sa ku si Lan mes lo 
por ta kòrda e susèso 
aki sí, pasobra e loke 
NiloTrankilo ta konta bo 
aki ta di hopi aña pasá, 
sigur un 55 aña pasá nan 
ei. 
Sa nèk òm. Lan bon 
spantá i e kachó Tèrry 
aun mas spantá. Esei 
tabata un spantamentu di 
màrka mayò. Ta ken ta 
manda hende!? 


Shete bida 
Awor bo sa ku e kachó 
Terry aki tabatin shete 
bida segun NiloTrankilo. 
Pasobra, un di e biahanan 
ku a kaba lòs’e i el a 
kore bai pafá pa hasi su 
kehaséres, un primu, Jan, 
di NiloTrankilo a tira riba 
Terry -- mi no sa pa ki 
motíbu -- ku un skopét 
katuchi i a herid’é tur ku 
hagel. Tèrry no a murí sí, 
pero a regresá kas riba 
su propio forsa i tur na 
sanger. 
Shon Bubu a hunta 
e kachó ku zeta di outo 


usá kaba òf zeta sushi 
manera nan sa bisa. Asina 
a skap’é i Tèrry a sigui 
biba hopi aña mas. 
E kachá Terry tabata 
asina buníta i hopi stimá 
pa foral NiloTrankilo su 
ruman muhé Emerita. 
Awèl for di dìa di e 
susèso ei, despues di a 
duna Jan un bon zundrá, 
nunka mas Emerita a 
papia ku primu Jan. 


Prèt 
F i n a l m e n t e 
NiloTrankilo te konta bo 
algu ku e no ta kere ku 
ta bèrdat, pero a hañ’é ta 
zona hopi prèt. 
Durante 
un 
di 
e 
bishitanan di Lan for di 
Kòrsou i NiloTrakilo ku 
Momon Lan ta sinta riba 
stupi na kas di Ma Yuya, 
su mama, riba e fecha di 
promé di aprel. E di ku 
mi: "Subrino, abo tabata 
sa ku ta dor di mi nan a 
pone e fecha di 18 di mart 
pa 
konmemorá 
komo 
'Dia di Himno i Bandera 
di Aruba'? Sí, asina mes. 
Riba un di mi biahenan 
pa Aruba Betico (qepd) a 
biní serka mi i bisa mi ku, 
dor ku mi ta un hòmbu di 
peso i di taya, ku asina 


un historia. Komo ku e 
konmemorashon di Aruba 
tambe ta algu grandi, ku 
nan a pensa pa pone e 
konmemorashon riba e 
mesun fecha ku Lan ta 
hasi aña. I ku si Lan ta di 
akuerdo ku esei?” 
Lan di ku el a haña esei 
asina un honor i a bisa ku 
ta bon mesora. I ta p’esei 
nan ta selebrá riba dia di 
18 di mart e 'Dia di Himno 
i Bandera di Aruba' fo'i e 
dia ei. 
Kòrda ku ta un mucha 
chikí mi tabata, pues mi 
a ker’é e dia ei. I alabes 
NiloTrankilo no por a 
riska tampoko bis'é ku ta 
gaña e ta gaña, pa no haña 
sota. Pasobra e tempunan 
ei sota tabata kai un bes! 
Awóraki 
ku 
NiloTrankilo 
ta 
mas 
adúlto, e ta haña e historia 
ei hopi prèt sí i mi kier sa 
ku Momon Lan a nèk mi 
e dia ei di bèrdat. Anto 
keda sin bisami ku ta '1 
april' tambe.! 
T e r m i n a n d o 
NiloTrankilo 
kier 
a 
felisitá un bes mas tantu 
Lan komo tur rubiano ku 
e selebrashon resien di 
dia 18 di mart ku a pasa 
ei. Pabien i mas pabièn. 


KRALENDIJK 
-- 
Entidat Públiko Boneiru 
ta bai ehekutá mantenshon 
na vegetashon i kayanan 
den espasio públiko. E 
periodo ku e trabounan di 
mantenshon ta tuma lugá 
ta entre mart pa ougùstùs. 
Lo proveé informashon 
regularmente relashoná ku 
e áreanan di trabou. 
E 
mantenshon 
na 
vegetashon ta enserá un 
aserkamentu organisá pa 
loke ta trata snuimentu 
di vegetashon eksistente. 
Ademas ta trata na yega na 
un sistema di mantenshon 
struktural pa asina por 
garantisá 
siguridat, 
influensiá e kalidat di bida 
positivamente i ta kontribuí 
na nos naturalesa. 
Ademas, 
ta 
bai 


Mantenshon na vegetashon i kaya 


hasi 
mantenshon 
na 
kamindanan di tera den 
barionan. 
Habitantenan 
por eksperensiá rutanan 
alternativo 
temporal, 
seramentu di kaya i kisas 
molèster di stòf òf zonido. 
Ta trata máksimo posibel 
pa limitá e molèster. 
Mas 
aleu 
ta 
bai 
hasi 
mantenshon 
di 
e 
kamindanan di asfalt pa 
medio di yena buraku. A 
tene kuenta ku e impakto di 
e trabounan akí riba tráfiko 
i ta ehekutá e mantenshon 
na momentunan stratégiko. 
Sinembargo, ainda esaki 
por trese inkombeniensia 
kuné. 
Entidat Públiko Boneiru 
ta hasi un apelashon pa 
tene kuenta ku e trabounan 
i 
posibel 
molèster 
ku 


esaki 
por 
trese 
kuné. 
Pa 
kualke 
pregunta 
relashoná ku e trabounan 
akí, por tuma kontakto 
via 
civielewerken@ 
bonairegov.com. 

ARUBA 
STATIA/SABA/ST. MAARTEN 


P H I L I P S B U R G 
-- Diferente medio di 
komunikashon a raportá 
djárason ku Gobièrnu di 
Sint Maarten lo ke bende 
akshonnan di e kompania 
di 
aviashon WINAIR, 
ku ta establesí na Sint 
Maarten. 
Gobièrnu 
di 
Sint 
Maarten tin un mayoria 
amplio di e akshonnan 
ku mas o ménos 93% di 
e akshonnan. Gobièrnu 


Gobièrnu ke bende akshonnan di WINAIR 


di Reino ta doño di e sobrá 
akshonnan. 
Minister 
di 
Finansa, 
Ardwell Irion, ta bisa ku 
e ta un bon momentu pa 
buska akshonistanan nobo 
pa e kompania. 
Segun Irion, WINAIR 
aktualmente ta operando 
bon. Ademas, ta buskando 
kapital pa kumpra dos 
avion DHC-6 Twin Otter ku 
awor nan ta di lease. Esaki 
lo redusí gastu operashonal 


mas ainda. Tambe tin plan 
pa ekspandé buelonan pa 
region ku e avionnan ATR 
nobo ku resientemente a 
bin reinforsá e fleta. 
WINAIR ta di suma 
importansia pa konekshon 
entre Sint Maarten i e 
islanan di Sint Eustatius i 
Saba. Tambe, tin buelonan 
entre Sint Maarten ku 
Boneiru ku ta ehekutá dos 
biá pa siman via Kòrsou. 


THE 
BOTTOM 
-- 
Saba Electric Company 
(SEC) a nombra Francine 
Zagers komo su konsehero 
di pólisa nobo. Zagers 
a gradua na Lipscomb 
University ku un grado den 
siensia i filosofia di medio 
ambiente i sostenibilidat 
ku dòbel spesialisashon i 


Francine Zagers konsehero 
nobo di Saba Electric 
spesialisashon den derecho, 
hustisia i sosiedat. 
Den su puesto nobo, 
Zagers ta bai hasi análisis 
di pólisa i konseho pa 
sostené e kadena di polítika 
regulador di SEC. 
Maneho di SEC ta deseá 
hopi éksito na su miembro 
nobo di e ekipo. 


THE 
BOTTOM 
– 
Siman pasá, studiantenan 
di Grupo 6 di Sacred Heart 
School a haña oportunidat 
pa partisipá na aktividatnan 
di reforestashon dor di 
kolektá i planta simia di 
almendra di West Indies. E 
proyekto di reforestacion 
di Entidat Públiko Saba, 
asosiá ku Sea & Learn 
Foundation, a organisá e 
aktividat komo parti di e 
programa di edukashon i 
konsientisashon di e plan di 
pólisa di naturalesa i medio 
ambiente. 
E meta di e aktividat akí 
ta pa presentá e studiantenan 
e flora di e isla, usando e 
espesie di palu partikular 
akí, informá nan tokante e 


Studiantenan di Sacred Heart School a partisipá 
na aktividat di reforestashon 


papel importante ku palu 
ta hunga den nos bida i 
den prevenshon di eroshon 
i splika nan dikon un 
proyekto di reforestashon 
na Saba ta nesesario. 
E studiantenan a sera 
konosí ku e almendra di 
West Indies pa promé biá 
ku un presentashon di e 
gerente di e proyekto di 
reforestacion. Aki nan a 
siña ku a trese e palu akí 
pa promé biá den e region 
pa ser humano for di nan 
pais natal Asia, den algun 
momentu di siglo XIX. Ku 
tempu, e palu akí a bira 
natural komo parti di e 
flora lokal ku hopi palu ku 
ta krese den diferente parti 
di e isla, manera Troy Hill, 


Over the Peak, English 
Quarter i Lower Hell's 
Gate. E studiantenan tambe 
a siña di e karakterístikanan 
físiko di e palu, loke lo a 
yuda nan identifik'é una bes 
ku nan tabata na e palu. 
For di nan klas, e 
studiantenan 
a 
bai 
na 
e palu na Troy Hill, pa 
kolektá simia ku a kai. 
Pa e aktividat akí, tabata 
importante pa nan kolektá 
solamente e simia ku tabata 
kla pa planta. Esaki tabata 
nifiká ku nan mester a 
diferensiá entre e diferente 
estado di kresementu i e 
proseso di sekamentu di 
e simia pa determiná kua 
simia tabata kla pa planta 
i kua nò. Solamente e 
simia ku a kita su karni 
eksterior i e kapa eksterior 
di e buraku, tabata eksponé 
pa 
kolektá. 
Miéntras 
nan tabata na e palu, e 
studiantenan tambe tabatin 
e oportunidat pa mira kon e 
espesie animalnan invasivo 
por afektá negativamente 
e 
plantanan 
nativo 
i 


naturalisá di e isla. Na base 
di un di e palu tabatin kas di 
raton, ku a kolektá mayoria 
di e simia ku a kai i a kome 
nan. Pa e motibu akí, masha 
poko simia por a piki. 
Despues di a kolektá 
sufisiente 
simia, 
e 
studiantenan a bolbe bai 
nan klas pa e parti final di e 
aktividat. Aki nan a risibí un 
presentashon di e wardadó 
di mondi di reforestashon, 
Dwayne McKenzie, tokante 
kon pa planta e simia 
usando tera i e posnan ku 


e proyekto di reforestashon 
a duna nan. Kada studiante 
a planta un simia i a etiketá 
su pochi ku e nòmber di e 
espesie di e palu, e fecha ku 
a planta e simia i su propio 
nòmber. E studiantenan lo 
kuida e simia akí i kualke 
palu hóben ku krese for di 
nan, te fin di aña eskolar. 
Eventualmente lo trese e 
palunan hóben bèk na e 
proyekto di reforestashon 
i plantá na un di e sitionan 
di reforestashon ku lo 
desaroyá den futuro. 

ARUBA 
KÒRSOU 


WILLEMSTAD 
– 
Frakshon di MAN a pidi 
Minister di Edukashon, 
Sithree van Heydoorn, 
pa hasi un investigashon 
di un insidente resien na 
Radulphus College, den 
kual un alumno a bula 
for di e edifisio di e skol. 
E insidente a generá un 
preokupashon 
sosial 
generalidat pa bienestar di 
e studiantenan eskolar. 
P a r l a m e n t a r i o 
Giselle 
McWilliam 
ta 
enfatisá e nesesidat di 
un 
investigashon 
no 
solamente riba e evento 
spesífiko, pero tambe riba 
e akusashonnan serio di 
intimidashon di parti di 
maestronan, manera ta 
ekspresá den un karta 
anónimo di bos di e 
studiantenan. 
E 
situashon 
preokupante akí no ta 
parse 
eksklusivo 
di 
Radulphus 
College. 
Frakshon di MAN ta sita 
un informe di Universidat 


MAN ke investigashon komportashon 
di pèst na skolnan 
di Kòrsou i Fundashon 
Fair Educational Chance 
di ougùstùs 2022, ku ta 
mustra ku alrededor di 25 
porshento di muchanan 
den enseñansa primario 
i sekundario na Kòrsou, 
ta víktima di pèstmentu 
eskolar. 
E frakshon ta puntra 
nan mes ki pasonan a tuma 
te awor ku e resultadonan 
di e rapòrt i ta pidi akshon 
konkreto pa atendé ku 
pèstmentu na skol na 
Kòrsou. 
E 
insidente 
di 
Radulphus College i e 
akusashonnan 
posterior, 
ta lansa un lus kla riba e 
nesesidat di un ambiente 
di enseñansa sigur i di 
apoyo pa tur studiante. 
E 
investigashon 
no 
solamente mester klarifiká 
e 
eventonan 
resien, 
pero tambe kontribuí na 
mehorashon struktural na 
bienestar i siguridat di e 
studiantenan na skolnan di 
Kòrsou. 


W I L L E M S T A D 
-- Den un moveshon 
stratégiko pa promové 
turismo, 
Kòrsou 
ta 
enfoká riba atraé mas 
bishitante 
Aleman. 
Representantenan 
di 
Ofisina di Turismo di 
Kòrsou,, CTB, partnernan 
di Aeropuerto di Kòrsou 
i diferente partido di e 
sektor privá, a partisipá 
na 
Internationale 
Tourismus-Börse, 
na 
Alemania, e feria mundial 
lider pa industria di biahe, 
ku e meta di fortalesé 
relashonnan komersial ku 
partnernan Aleman. 
Durante e evento, ku 
a atraé mas di 100.000 


Industria di turismo ke mas 
turista Aleman 


bishitante 
i 
5.500 
ekspositor for di 170 pais, 
e tim di Kòrsou a tene 
hopi kombersashon ku 
operadornan di turismo, 
agensia di biahe online 
i kompania di aviashon. 
E meta prinsipal ta pa 
krea asosiashonnan pa 
oumentá e kantidat di 
bishitante for di Alemania. 
Vários 
operador 
di 
turismo a mustra interes 
pa ekspandé nan oferta ku 
alohamentu i atrakshon 
na Kòrsou, òf a konsiderá 
inkluí Kòrsou komo un 
destinashon 
nobo. 
E 
partnernan akí ta invitá na 
e simposio di komèrsio 
global na Kòrsou, pa 


eksperensiá e enkanto di 
e isla pa nan mes. 
E 
partisipashon 
di 
partnernan 
prominente 
di Kòrsou, manera Coral 
Estate Luxury Resort, 
Curaçao Marriott Beach 
Resort i hopi otro, ta 
enfatisá e importansia 
di Alemania komo un 
merkado klave pa e isla. 
Pa medio di partisipashon 
aktivo 
na 
eventonan 
internashonal, manera e 
bolsa Aleman, Kòrsou ta 
enfatisá su kompromiso 
pa ekspandé su sektor di 
turismo i konsolidá su 
posishon den e merkado 
internashonal. 


W I L L E M S T A D 
– Maduro & Curiel’s 
Bank (MCB) ta anunsiá 
un 
futuro 
transishon 
di 
liderazgo. 
Lionel 
“Chicu” 
Capriles 
II, 
ku ya pa 2 dékada ta 
Presidente i CEO, a 
anunsiá su intenshon di 
bai retirá. MCB su Hunta 
di Komisario a inisiá 
e proseso pa haña un 
susesor pa liderá MCB 
Group. 
Den 
un 
aklarashon 
riba su desishon, Chicu 
ta bisa: “Ta un berdadero 
honor 
pa 
liderá 
nos 
Grupo MCB, pa traha 
ku 
koleganan 
asina 
ekstraordinario, i humilde 
di ta den un posishon pa 
hasi 
kontribushonnan 
asina importante na e 
komunidatnan 
ku 
nos 
tin plaser di sirbi i yama 
kas. Después di kasi 33 
aña di servisio na Banko, 
sínembargo, ta tempu 


Maduro & Curiel’s Bank ta anunsiá 
kambio di liderazgo 


pa mi pasa e batuta pa 
un líder nobo. Banko ta 
fuerte, resiliente i sólido 
i nos kompromiso pa 
sirbi nos klientenan den 
e komunidatnan ku nos 
ta orguyoso di por yama 
nos kas, ta firme. Dor di 
anunsiá e desishon aki 
delantá, nos Hunta di 
Komisario tin sufisiente 
tempu pa buska un susesor 
adekuá. Mientrastantu ta 
‘business as usual’, pasó 
mi ta keda traha ku tur mi 
energía i dedikashon pa 
asina sigurá un transishon 
fásil pa mi susesor na su 
debido tempu”. 
Islay 
McGlynn, 
Presidente di e Hunta 
di Komisario: “Bou di 
liderazgo di Chicu MCB a 
kontinuá ku su trayektoria 
fuerte 
di 
kresementu. 
Komo é Banko di Karibe 
Hulandes, MCB ta aktivo 
den e ekonomianan i 
komunidatnan den kua e 


ta operá. Chicu a mantené 
su promesa di tene e 
balornan di famia, ku ta 
sinónimo na Banko for di 
día esaki a keda establesé 
na 1916, haltu. Mientras 
Chicu ta kontinuá su ròl 
pa algún tempu, nos ta 
inisiá e proseso pa haña 
e siguiente Presidente i 
CEO di MCB. Esaki ta 
suprayá e importansia pa 
haña un líder adekuá”. 
E Hunta di Komisario a 
inisiá un proseso diligente 
i bon planiá pa identifiká 
un susesor, di kua por 
spera un anunsio den e 
próksimo 12 lunanan. Ta 
buska un kandidato ku 
ta komprondé e balornan 
di e famia di MCB, ta 
komprometé su mes na e 
ekonomia i komunidatnan 
di nos islanan den Karibe 
Hulandes i ku ta kapasitá 
pa liderá e Banko den 
futuro. 
Prioridat di e Hunta ta 


pa sigurá un transishon 
suave i transparente, ku 
ta mantené e tradishon 


di stabilidat, ekselensia i 
servisio di MCB. 

ORANJESTAD 
-- 
Cas di Cultura, Aruba 
su teatro y plataforma 
cultural, a bira miembro di 
e prestigioso “Vereniging 
van 
Schouwburg- 
en 
Concertgebouwdirecties” 
(VSCD). 
VSCD 
ta 
e 
asociacion profesional di 
establecimentonan di teatro 
y concierto na Hulanda. 
Desde 1947 e asociacion 
aki ta traha pa establece un 


Cas di Cultura ta fortifica su lasonan 
local y internacionalmente 


posicion fuerte pa e sector 
di arte di tarima na Hulanda 
y den Reino Hulandes riba 
tereno financiero, politico 
y denter di comunidad 
en 
general. 
Como 
organisacion cu ta trahando 
den e industria di arte y 
cultura, VSCD ta sostene su 
miembronan door di ofrece 
nan diferente herment cu ta 
haci nan trabao diario mas 
facil, incluyendo beneficio 


y 
descuentonan 
special 
riba training y educacion. 
VSCD su meta principal 
ta pa conecta diferente 
establecimento den Reino 
Hulandes cu otro y ta 
stimula su miembronan pa 
intercambia conocemento 
cu otro. 
E miembresia ta un honor 
grandi pa Cas di Cultura, 
mirando cu Cas di Cultura 
ta e prome plataforma den 


Caribe Hulandes cu a ricibi 
e oportunidad aki y ta den 
pleno preparacion pa su 
renobacion. E experticio 
y sosten cu Cas di Cultura 
lo ricibi for di VSCD y su 
miembronan sigur lo ta 
beneficioso y lo yuda Cas 
di Cultura den e proceso 
pa garantisa fondo for di 
instancianan di arte, cultura 
y teatro renombra den 
exterior. 
E renobacion di Cas 
di 
Cultura 
ta 
esencial 
pa por sigui brinda nos 
comunidad un bon servicio, 
no solamente como teatro, 
pero como centro cultural 
completo. Den cuadro di 
esaki, directora di Cas 
di 
Cultura, 
sra. Vicky 
Arens, a presenta e plan di 
renobacion na Parlamento 
di Aruba, hunto cu colega 
sra. Evita Marchena cu 
ta na encargo di Cas di 
Cultura 
su 
recaudacion 
di fondo y presidente di 
e Hunta di Supervision 


di Stichting Schouwburg 
Aruba, sr. Carlos Tapias. E 
Parlamentarionan presente 
a 
mustra 
hopi 
interes 
den e vision pa futuro di 
Cas di Cultura. Cas di 
Cultura ta forma un parti 
importante di nos herencia 
cultural. Cu su 65 aña 
di existencia, e ta keda e 
unico 
teatro 
proscenico 
den henter Caribe y ta 
brinda 
oportunidad 
na 
un cantidad incontabel di 
artista, artesano, scolnan, 
maestronan di scol, musica, 
teatro, canto y baile y 
practicamente ta aporta na 
tur sector creativo. 
E necesidad pa proteha 
y sostene e plataforma 
principal di cultura na Aruba 
ta evidente. E team di Cas 
di Cultura ta trahando duro 
y ta spera cu comunidad di 
Aruba henter, incluyendo 
sector priva y publico, por 
brasa e proyecto aki pa 
logra e meta di renobacion 
hunto. 


ORANJESTAD -- Mas 
o menos 11 aña pasa cu a 
tuma luga e ultimo congreso 
di nefrologia riba nos isla. A 
pone man hunto atrobe y e 
aña aki ONA (Organisacion 
di Nefrologonan Aruba) 
a tene un congreso grandi 
di nivel halto pa tres dia 
di diferente orador local y 
internacional. Un congreso 
interactivo y sumamente 
importante 
mirando 
e 
desaroyonan riba tereno 
di nefrologia y e balor 
agrega pa keda na altura pa 
brinda cuido di calidad na 
pashentnan. “Tabatin hopi 
informacion 
interesante 
danki 
na 
e 
diferente 
oradornan. 
Ademas, 
participantenan por a haci 
pregunta y oradornan a trece 
diferente ‘caso di pashent’ 
pa dilanti cu por a discuti. 
Mi ta hopi orguyoso di ful 


Exitoso congreso di riñon na beneficio di e pashentnan 


e team cu a logra organisa 
e congreso aki di un nivel 
di kita sombre,” asina 
Jacco Vroegop, director di 
Horacio Oduber Hospital 
(HOH) a expresa. 
E organisacion ONA ta 
conta cu diferente specialista 
nefrologo 
di 
HOH 
como tambe di Instituto 
Medico 
San 
Nicolas 
(ImSan) esta presidente 
Mauro 
Cuba, 
secretaria 
Hardjit 
Kharagjitsing 
y 
miembronan 
Agustin 
Garcia Sanz, Ali Garcia 
Marquez, Maria Vargas y 
Romeo Kock. Hunto nan 
tabata encarga pa trece 
oradornan cu a papia riba 
diferente topico interesante. 
A 
logra 
trece 
dies 
orador 
internacional 
pe 
congreso y uno cu a duna 
su presentacion di forma 
virtual. 
A 
intercambia 


diferente 
informacion 
tocante di riñon entre otro: 
presion, importancia di uza 
data, biopsie, transplante 
di 
riñon, 
diferente 
malesa cronico di riñon, 
tratamento, 
prevencion 
y tambe diagnostica pa 


detecta malesa di riñon 
na 
tempo. 
Ademas 
di 
tur e topiconan ya caba 
menciona e specialistanan 
a dedica extra atencion na 
e topico di transplante di 
riñon. Ta conmemora cu 
20 aña pasa a tuma luga e 


prome transplante di riñon 
pa un pashent Arubiano 
den exterior. Pues un bunita 
momento pa corda riba tur 
esfuersonan haci pa realisa 
e oportunidad cu esaki 
a trece pa pashentnan di 
Aruba. 

DEPORTE 


KRALENDIJK 
-- 
Siman pasá diferente hóben 
di BJSC a risibié nan 
sertifikado di peon despues 
di a pasa e èksamen ku 
éksito. 
Esnan ku a slag ta Derek 
Bailon, Daniel Fernandez, 
Xiano 
Willem, 
Lisa, 
Minelly 
Wu, 
Jeronimo 
Lont, 
Klayvin 
Erpinal, 
Amaris 
Djojopawiro, 


Entrega sertifikado di ahedres 


Keilani 
Bernabela 
i 
Matthew Wu. Klayvin a 
slag mihó. 
Tambe un par a risibí 
sertifikado di ABC na 
Aruba. E ganadónan di 
premio den ahedres na 
Aruba ta Minelly Wu, 
kampion U12, 
Amaris 
Djojopawiro, 
terser lugá U12 i Daniel 
Fernandez, terser lugá U10. 

BONEIRU - Ántes i awor 
Teksto I Fotografia: Bòi Antoin 


Un di e kasnan mas impreshonante i bunita na 
kosta di Kralendijk tabata konosí komo kas di 
Hellmund. Famia Charles Ernst Barend Hellmund 
(Shon Cha) i su esposa Shon Chechi Hellmund 
a biba den e kas aki. Nan dos yunan ta Mary i 
Charles (II) Hellmund, Chaito. Chaito a muri, 
Mary ta biba na St. Maarten.Shon Cha tabata 
un siudadano prominente di Boneiru. E tabata 
landraad, ademas komersiante. Su viuda Shon 
Chechi a bira diputado pa Demokrat. 
Promé sinembargo ku famia Hellmund a bai biba 
den e kas aki e tabata di kapitan di barku Jerry 
Newton. Despues ku famia Newton a move pa 
Kòrsou Hellmund a bai biba den e kas aki, ku 
tabata situá eksaktamente na unda Luciano ta 
aktualmente. 


